
[bookmark: _Toc50990044]CYFLWYNIAD
Mae’r llawlyfr hwn yn rhoi gwybodaeth i chi am eich Rhaglen Astudio ym mlwyddyn academaidd 2020/21. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.
Oherwydd y sefyllfa Covid-19 gyfredol, mae’r Brifysgol wedi gwneud nifer o newidiadau ar gyfer y flwyddyn academaidd 2020/21, e.e. mewn perthynas â sut y gallwch fynd at gyfleusterau ar ein campysau, a sut y darperir eich rhaglen. 
Bydd y Brifysgol yn gweithredu system haenog parthed mynediad i’w chyfleusterau corfforol, a arweinir gan gyngor y Llywodraeth ac Iechyd Cyhoeddus. Gellir gweld statws cyfredol y Brifysgol a’r fframwaith yma: https://uwtsd.ac.uk/cy/coronafeirws/.  Gwnewch yn siŵr eich bod yn darllen y Bwletin Myfyrwyr i gael diweddariadau hanfodol gan y gall newid mewn statws effeithio ar sut y darperir eich rhaglen.
O ganlyniad i’r amgylchiadau hyn, darperir y rhan fwyaf o’r rhaglenni drwy ddysgu cyfunol ar-lein ac mewn-person. Gellir rhoi sicrwydd i chi y bydd ein dull cyfunol tuag at ddysgu ac addysgu yn sicrhau trawsnewidiad llyfn o ddarpariaeth ar-lein i ddarpariaeth wyneb-yn-wyneb yn unol ag amgylchiadau’r dyfodol, gan sicrhau y gallwch gwblhau’ch astudiaethau. Bydd y dull hwn yn gweithio i sicrhau y gallwch gael mynediad i’ch astudiaethau os byddwch yn cysgodi neu’n hunan-ynysu. Os bydd gennych unrhyw anghenion penodol sy’n codi o’r amgylchiadau cyfredol, gofynnwn i chi roi gwybod i Wasanaethau Myfyrwyr a thîm eich rhaglen fel y gallwn weithio i’ch cefnogi. 
Yn ogystal, mae nifer o newidiadau wedi eu gwneud ar draws y cwricwlwm er mwyn sicrhau y gallwch gwblhau’ch astudiaethau’n llwyddiannus. Mae’r newidiadau hyn yn cymryd i ystyriaeth y gwersi a ddysgwyd ers dyfodiad y coronafeirws. Dylai hyn sicrhau na fydd newidiadau i’r fformat asesu y rhoddir gwybod i chi amdano ar ddechrau’r modwl. Mae’r holl asesiadau wedi eu hystyried bellach drwy brosesau adolygu ffurfiol y Brifysgol o ran sut y gellir eu darparu ym mhob dull darparu. 
Mae’r Brifysgol wedi gwella ei harweiniad ar oriau cyswllt ac mae bellach yn cynnwys rhai o’r gweithgareddau dysgu gweithgar sy’n digwydd o fewn amgylchedd ar-lein ac a fydd yn rhoi mwy o hyblygrwydd i chi o ran sut y gallwch ymwneud â’ch astudiaethau. 

Mae’r Brifysgol wedi gwneud pob ymdrech i sicrhau bod y wybodaeth mor lawn a chywir â phosibl, ond dylech nodi ei bod yn anochel y bydd rhai mân newidiadau yn digwydd i drefniadaeth y modylau rhwng y cyfnod cynllunio ac amser addysgu’r modylau.  Byddwn yn ceisio sicrhau y bydd cyn lleied o newidiadau â phosibl, ac fe gewch ddigon o rybudd o flaen llaw os bydd unrhyw newid.  
[bookmark: _Toc50990045]ADBORTH

Mae adborth ynglŷn â’ch rhaglen astudio a’ch modylau yn bwysig a byddwn yn ei groesawu gan y bydd yn ein helpu i wella a chyfoethogi’ch profiad dysgu. Gallwch roi adborth mewn nifer o ffyrdd: trwy gynrychiolydd myfyrwyr eich rhaglen astudio, trwy holiaduron gwerthuso modylau, trwy gyfarfodydd anffurfiol gyda’r tiwtor personol, staff addysgu, neu Reolwr Rhaglen, trwy grwpiau ffocws i gael adborth gan fyfyrwyr ar faterion penodol, neu drwy Undeb y Myfyrwyr. Os oes unrhyw broblemau, yna mae’n bwysig eich bod yn eu rhannu gyda ni fel y gallwn fynd i’r afael â nhw. Byddem hefyd yn ddiolchgar pe baech yn rhoi gwybod i ni am unrhyw newidiadau defnyddiol y gallem eu gwneud i’r llawlyfr yn y dyfodol.   Mae eich barn yn werthfawr i ni.
[bookmark: _Toc50990046]
RHAGLENNI ASTUDIO A RHEOLWYR RHAGLENNI
Mae’r llawlyfr hwn yn cynnwys y Rhaglenni Astudio canlynol. Mae enw a manylion cyswllt y Rheolwyr Rhaglenni hefyd wedi’u rhestru isod.

	Rhaglen Astudio
	Rheolwr Rhaglen
	Rhif ffôn
	E-bost

	BA (Anrh) Perfformio
	Mr Eilir Owen Griffiths
	0300 323 1230
	e.griffiths@pcydds.ac.uk

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	



[bookmark: _Toc50990047][bookmark: _Toc11388578]CYMORTH YN YSTOD EICH ASTUDIAETHAU 
Neilltuir aelod o’r staff academaidd ar ddechrau’r flwyddyn academaidd i weithredu fel y cyswllt cyntaf ar gyfer materion cymorth. Gellir cael rhagor o gymorth hefyd trwy’r Adran Gwasanaethau Myfyrwyr.
[bookmark: _Toc50990048] 
ARHOLWYR ALLANOL
Mae gan bob Rhaglen Astudio a addysgir sy’n arwain at ddyfarniad gan y Brifysgol o leiaf un Arholwr Allanol.   Prif ddibenion system arholwyr allanol y Brifysgol yw sicrhau bod:

· safon pob dyfarniad yn cael ei chynnal ar y lefel briodol;
· safonau perfformiad myfyrwyr yn cymharu â safonau ar raglenni neu bynciau tebyg mewn sefydliadau eraill yn y DU y maent yn gyfarwydd â hwy;
· y prosesau ar gyfer asesu a phennu dyfarniadau’n rhai cadarn ac yn cael eu gweithredu’n deg.

Gall myfyrwyr ofyn am gopi o Adroddiad Arholwr Allanol eu rhaglen astudio ar gyfer y flwyddyn flaenorol trwy gysylltu â’r Rheolwr Rhaglen.

Yr Arholwyr Allanol presennol ar gyfer y Rhaglenni Astudio yw:

	Rhaglen Astudio
	Arholwr Allanol 2020/21
(enw cyntaf/cyfenw)
	Arholwr Allanol 2019/20 (os yn wahanol i’r un presennol)

	BA (Anrh) Perfformio
	Mr Roger Owen
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	




Sylwer na chaniateir i fyfyrwyr gysylltu’n uniongyrchol â’r Arholwyr Allanol heb ganiatâd ac os gwneir hynny, gellid ei hystyried yn drosedd ddisgyblu.

[bookmark: _Toc50990049]
BLWYDDYN ACADEMAIDD 2020/21
Rhennir blwyddyn academaidd 2020/21 fel a ganlyn: 

Wythnos Gynefino		21/09/20 - 25/09/20

Tymor 1:			28/09/20 - 12/12/20
Tymor 2:			11/01/21 – 26/03/21
Tymor 3:			19/04/21 – 09/07/21

Sylwer bod y dyddiadau hyn yn amodol ar newid ac yn dibynnu ar ddatblygiadau sy’n gysylltiedig â’r pandemig Coronafeirws/Covid-19.

GWYBODAETH AMDANOCH CHI A’CH RHAGLEN ASTUDIO

Mae’r Brifysgol yn cadw gwybodaeth amdanoch chi a’ch rhaglen astudio ar System Cofnodion Myfyrwyr ganolog a reolir gan Gofrestrfa’r Brifysgol. Mae’n hanfodol bod gan Gofrestrfa’r Brifysgol gofnod cywir o’ch manylion personol bob amser.  Mae hefyd yr un mor bwysig sicrhau eich bod wedi cofrestru ar y Rhaglen Astudio gywir ac ar y modylau cywir.  Dylech ddefnyddio MyTSD i gadw’ch manylion personol yn ddiweddar neu ofyn am newid rhaglen. Gall methu â chadw’ch manylion personol yn ddiweddar arwain at nifer o broblemau, gan gynnwys:
 
· oedi o ran cael eich benthyciad myfyriwr;
· methu cysylltu â chi mewn argyfwng; 
· gwrthdaro ar eich amserlen arholiadau;
· ddim yn gallu benthyg deunyddiau gan y Llyfrgell ac Adnoddau Dysgu; a
· ddim yn gallu defnyddio gwasanaethau Technoleg Gwybodaeth.

Cymerwch amser i wirio eich manylion cofrestru ar MyTSD.
[bookmark: _Toc50990050]Y GWASANAETH DATGELU A GWAHARDD (DBS) –  MANYLACH
Os y byddwch yn dod i gysylltiad â phlant neu oedolion sy’n agored i niwed fel rhan o’ch rhaglen, bydd gofyn ichi gael gwiriad gan y DBS (gwiriad Manylach).  Darperir manylion pellach gan Gofrestrfa’r Brifysgol neu’r Rheolwr Rhaglen.  

Fel rhan o weithdrefnau pob rhaglen yng nghyswllt y DBS, fel arfer bydd gofyn i fyfyrwyr sy’n parhau â’u cwrs roi gwybod i’w Rheolwr Rhaglen ar unwaith am unrhyw newid i’w statws o ran collfarnau troseddol. 

Gofynnir ichi gwblhau hunan ddatganiad ffurfiol yn ystod y cyfnod cofrestru ar ddechrau’r flwyddyn academaidd, a fydd yn cadarnhau’ch statws o ran collfarnau troseddol.  Cedwir y datganiad hwn o fewn y Gofrestrfa.


[bookmark: _Toc50990051]
GEIRFA FODWLAR
Lefel (Astudiaeth):

Mae pob modwl ar lefel arbennig sy’n diffinio safon ei gynnwys academaidd yn unol â’r Fframwaith Cymwysterau Cenedlaethol sy’n cynnwys Addysg Bellach ac Addysg Uwch.  

Nid yw’r lefel o reidrwydd yn gyfystyr â blwyddyn, er yn aml iawn bydd Lefel 4 yn golygu blwyddyn gyntaf Rhaglen Astudio, Lefel 5 yn golygu’r ail flwyddyn a Lefel 6 yn golygu’r drydedd flwyddyn.  Mae nodweddion sylfaenol y lefelau astudio perthnasol wedi’u hamlinellu gan lywodraeth Cynulliad Cymru ac maent ar gael ar eu gwefan:  
https://llyw.cymru/sites/default/files/publications/2018-02/disgrifyddion-lefel.pdf   
[bookmark: _Toc50990052]ASESU
Ar ddechrau pob modwl, bydd y tiwtoriaid yn rhoi ar Moodle fanylion llawn am y modd y byddwch yn cael eich asesu yn y modwl hwnnw.  Bydd yn cynnwys briff asesu llawn a chanllawiau am y meini prawf a ddefnyddir i farcio eich gwaith, ynghyd â gwybodaeth glir ynglŷn â dyddiadau cyflwyno’r asesiadau a’r amser a ganiateir ar gyfer rhoi adborth am yr asesiadau. Bydd hefyd yn rhoi manylion sut y gallwch drafod yr adborth am eich gwaith a’ch perfformiad a beth i’w wneud os oes gennych gwestiynau.

Mae angen cyflwyno’r holl waith cwrs ysgrifenedig a asesir ar ffurf copi electronig trwy Microsoft Teams; bydd y Rheolwr Rhaglen yn darparu cyfarwyddiadau gwahanol ar gyfer unrhyw waith cwrs na ellir ei gyflwyno trwy Microsoft Teams.

Mae’r Brifysgol yn cynnig rhaglenni yn Gymraeg a Saesneg. Y disgwyliad arferol yw y cewch eich asesu yn yr un iaith ag y cyflwynwyd y rhaglen neu’r modylau. Os ydych wedi cael eich addysgu yn Saesneg ac yn dymuno cael eich asesu yn Gymraeg, neu i’r gwrthwyneb, dylech ymgynghori â’ch Rheolwr Rhaglen am yr opsiynau sydd ar gael i chi.

Byddwch yn derbyn cadarnhad o’ch marciau asesu ar ddiwedd pob blwyddyn academaidd.  Bydd unrhyw farciau a ryddheir cyn iddynt gael eu cymeradwyo’n ffurfiol gan y Bwrdd Arholi Dilyniant / Dyfarnu yn farciau amodol.
[bookmark: _Toc50990053]Amgylchiadau Esgusodol
Os ydych o’r farn y gallai amgylchiadau esgusodol fod wedi cael effaith niweidiol ar eich gallu i gwblhau gwaith cwrs neu arholiadau, dylech ddilyn gweithdrefnau’r Brifysgol o ran Amgylchiadau Esgusodol ar gyfer Darpariaeth a Addysgir, sydd i’w gweld yn adran y Swyddfa Academaidd ar wefan y Brifysgol ac sydd yn rhan o’r Polisi Amgylchiadau Lliniarol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/
[bookmark: _Toc50990054]Anghenion Ychwanegol o ran asesu
Os oes gennych unrhyw anghenion ychwanegol o ran asesu, eich cyfrifoldeb chi yw cydgysylltu â’r uned Gwasanaethau Myfyrwyr ynghylch yr anghenion hynny ar ddechrau’r flwyddyn academaidd, fel y gellir drafftio Datganiad o Fesurau Cydadferol yn unol â gweithdrefnau’r Brifysgol ar gyfer asesu myfyrwyr ag anghenion ychwanegol.
http://www.uwtsd.ac.uk/cy/cymorth-dysgu/ 

[bookmark: _Toc50990055]Apeliadau Academaidd
Darperir gwybodaeth am sut i apelio yn y ‘Weithdrefn Apeliadau Academaidd’ sydd yn rhan o’r Polisi Apeliadau Academaidd a gysylltir â Phennod 13 y Llawlyfr Ansawdd Academaidd, ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:  
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/

Mae cyngor ychwanegol ar gael o Undeb y Myfyrwyr.  Mae’n bwysig iawn eich bod yn nodi’n ofalus y rhesymau sy’n sail i apeliadau ac yn cyflwyno eich apêl ar y ffurflen briodol oherwydd ni ellir prosesu apeliadau anghyflawn neu anghymwys. 
[bookmark: _Toc50990056]Rheoliadau Asesu
Mae’r rheolau a’r rheoliadau sy’n gysylltiedig ag asesu eich Rhaglen Astudio ar gael ym Mhenodau 6 a 7 Llawlyfr Ansawdd Academaidd y Brifysgol, ac mae copi ohono ar gael yn adran y Swyddfa Academaidd ar y wefan:
http://www.uwtsd.ac.uk/cy/swyddfaacademaidd/llawlyfr-ansawdd-academaidd/ 
[bookmark: _Toc50990057]Cyfrifoldebau myfyrwyr mewn perthynas â’r broses asesu
Rydych chi’n gyfrifol am sicrhau eich bod yn:

i) Cael eich cofrestru’n gywir ar eich rhaglen astudio (gan gynnwys ailgofrestru ar gyfer pob blwyddyn academaidd ar ôl y cofrestru cychwynnol).
ii) Darllen ac yn deall y wybodaeth a ddarparwyd ynglŷn â sut y byddwch yn cael eich asesu, sut y penderfynir ar eich dyfarniad terfynol, a’r camau i’w cymryd os byddwch yn cael anawsterau yn ymwneud ag asesu.
iii) Rhoi cynnig ar bob elfen asesu mewn modwl.
iv) Mynychu arholiadau a digwyddiadau asesu eraill, yn cynnwys digwyddiadau ailarholi ac ailasesu, yn ôl yr angen; a’ch bod ar gael i fynychu arholiadau llafar os oes angen o fewn dyddiadau’r tymhorau neu’r semestrau a gyhoeddwyd, neu ddyddiad arall y’ch hysbyswyd ohono ymlaen llaw.  
v) Cyflwyno gwaith i’w asesu yn ôl yr angen ac yn unol â’r fformat a’r dyddiad cau gofynnol. 
vi) Hysbysu eich Rheolwr Rhaglen neu’r uned Gwasanaethau Myfyrwyr o unrhyw anabledd neu nam tymor hir a allai olygu bod angen darpariaethau arbennig ar gyfer asesu. 
vii) Ymgyfarwyddo â diffiniad y Brifysgol o gamymddwyn academaidd ac yn ymgymryd ag asesiadau mewn modd nad yw’n ceisio ennill mantais annheg.
viii) Dilyn y gweithdrefnau a nodwyd os ydych yn wynebu amgylchiadau esgusodol neu’n dymuno apelio yn erbyn penderfyniad Bwrdd Arholi.
ix) Cadw copi o waith a gyflwynwyd i’w asesu lle bo hynny’n ymarferol. 
x) Darparu eich gwaith ar gyfer samplu at ddibenion arholi allanol ac er mwyn archifo.
[bookmark: _Toc50990058]AMGYLCHEDD DYSGU RHITHWIR (ADRh) 
Moodle yw Amgylchedd Dysgu Rhithwir (ADRh) y Brifysgol.  Defnyddir yr ADRh i gefnogi dysgu ac addysgu.  Gall myfyrwyr sydd wedi cofrestru gael mynediad iddo o unrhyw le yn y byd trwy ddefnyddio’r rhyngrwyd a phorwr gwe.

Mae rhai o nodweddion Moodle yn caniatáu i fyfyrwyr: 
· Gael mynediad i ddeunyddiau cwrs
· Hwyluso cyfathrebu rhwng myfyrwyr a thiwtoriaid 
· Cefnogi tasgau grŵp  
· Cymryd asesiadau ar-lein gyda chyfleusterau marcio ac adborth awtomatig 

Gellir defnyddio Moodle ar gyfer tasgau gweinyddu megis: 
· Dangos cyhoeddiadau e.e. lleoliad darlith wedi newid
· Cyflwyno aseiniadau’n electronig 
· Gweinyddu arolygon ar-lein, megis holiaduron modwl 

Sut i gael mynediad iddo:
Cewch fynediad i Moodle mewn 3 ffordd wahanol: 
1. O’r Hwb
Ewch i’ch dangosfwrdd Hwb https://hwb.uwtsd.ac.uk naill ai drwy fewngofnodi i gyfrifiadur ar y campws ac agor Internet Explorer, neu drwy fynd i  o unrhyw borwr ar ddyfais sydd wedi’i chysylltu â’r rhyngrwyd.  Cliciwch ar deilsen Moodle.
1. O Wefan y Brifysgol
Ewch i http://uwtsd.ac.uk/cy/ a dewis Cysylltiadau Cyflym (ochr chwith uchaf y sgrin) ac wedyn Moodle.
1. Teipio URL
Agorwch unrhyw borwr ar ddyfais sydd wedi’i chysylltu â’r rhyngrwyd ac ewch i http://moodle.uwtsd.ac.uk
Mewngofnodwch gan ddefnyddio’ch enw defnyddiwr a’ch cyfrinair Rhwydwaith sydd yr un peth â’r hyn a ddefnyddir i gael mynediad i’r cyfrifiaduron ar y campws.
Os oes rhai o’ch cyrsiau/modylau yn eisiau yn y bloc Fy Nghyrsiau cysylltwch â’ch darlithwyr i ofyn a ydynt yn defnyddio Moodle. Sylwer y gall gymryd 24 awr i ddata cofrestru gael ei fwydo i Moodle.  Os cewch chi broblemau o ran dod o hyd i adnoddau (amserlenni, nodiadau darlith, manylion aseiniadau ac ati) cysylltwch â’r darlithydd sy’n darparu’r cwrs/modwl. 
Os cewch chi unrhyw broblemau technegol neu negeseuon gwall cysylltwch â’r Ddesg Wasanaeth TG drwy: 
Y we: https://webhelp.uwtsd.ac.uk
Ffôn: 0300 500 5055
Neu drwy e-bost: ITServiceDesk@uwtsd.ac.uk
Nodwch eich enw a’ch enw defnyddiwr (eich rhif myfyriwr) mewn unrhyw ohebiaeth, ynghyd â manylion eich problem. 

[bookmark: _Toc50981841][bookmark: _Toc50990059]
ADBORTH ASESIADAU TRWY MICROSOFT TEAMS
Am adborth a ddarperir trwy Microsoft Teams, cewch eich ychwanegu at ‘Tîm’ ar gyfer pob modiwl rydych chi'n ei astudio. Enw'r Tîm fydd cod y modiwl a theitl y modiwl. h.y. ADPA6000 - PROSIECT ANNIBYNNOL. Bydd y Timau hyn hefyd yn Ystafelloedd Dosbarth Rhithwir lle bydd eich holl sesiynau Dysgu Rhithwir yn digwydd.
Fe'ch ychwanegir at y Timau hyn yn ystod eich wythnos Cynefino. W/C 21 Medi 2020
Gellir cyflwyno Gwaith Ysgrifenedig gan gynnwys cyfnodolion a thraethodau trwy eich Ystafell Ddosbarth Rithwir neu Dîm.
Dychwelir adborth o fewn yr amser dynodedig, trwy ‘Ffurflen Adborth Asesiad’. Dychwelir hwn atoch yn electronig i'ch cyfeiriad e-bost Prifysgol.
Gellir gweld copi o'r ffurflen hon hefyd yn eich Ystafell Ddosbarth Rithwir yn yr adran ‘Classroom Materials’ a hefyd ar Moodle.
Bydd Cyflwyniad ar sut i lawrlwytho, mewngofnodi a defnyddio Microsoft Teams yn rhan o'ch Wythnos Cynefino.

[bookmark: _Toc50990061](1)	BA (Anrh) Perfformio


Deilliannau Dysgu’r Rhaglen

Mae deilliannau’r rhaglen yn seiliedig ar Ddatganiadau Meincnodi Pwnc yr ASA ar gyfer Dawns, Drama a Pherfformio fel y nodir isod ac yn y mapiau cwricwlwm  perthnasol.
a)	Gwybodaeth a dealltwriaeth bynciol
1.	Cyd destunau hanesyddol a chyfoes cynhyrchu a phrofi perfformiad
2.	Cyd destunau diwylliannol a/neu hanesyddol arferion ac ymarferwyr
3.	Prosesau a ddefnyddir i greu, gwireddu a rheoli perfformiadau megis prosesau 	ymarfer, ysgrifennu, sgorio, dyfeisio, senograffi, byrfyfyrio, coreograffi, technegau 	hyfforddi perfformio a chelfyddydau cynhyrchu
4.	Ystod o elfennau allweddol perfformio o fewn disgyblaethau: testun, symud, 	amgylcheddau seinyddol a gweledol a’r perfformiwr
5.	Dylanwad traddodiadau’r gorffennol ar arfer cyfoes
6.	Y cyd chwarae rhwng arfer a theori o fewn y ddisgyblaeth
7.	Darllen testunau ysgrifenedig, nodiadau a/neu sgoriau, a sut i gymell y 	trawsnewidiad o’r  ddalen i’r llwyfan 
8.	Darllen, dadansoddi cofnodi a/neu ddehongli perfformiad
9.	Y sgiliau perfformio a chynhyrchu sydd eu hangen i gyfathrebu â chynulleidfa
10.	Prosesau gwaith grŵp mewn perthynas â chreu gwaith gwreiddiol
11.	Y cyd chwarae rhwng adnoddau ymwybyddol ac isymwybyddiaeth y perfformiwr 	mewn gwireddu  perfformiad
12.	Y cydberthynas o fewn a rhwng meysydd gwahanol o Ddawns, Drama a 	Pherfformiad (DDP) a chelfyddydau cynhyrchu 
13.	Elfennau rhyngddisgyblaethol DDP a sut i gymhwyso gwybodaeth briodol, 	cysyniadau a sgiliau o ddisgyblaethau eraill
14.	Cyflwyniad arfer a theorïau DDP o fewn ystod amrywiol o gyd-destunau 	cymdeithasol, addysgiadol a chymunedol.

b)	Sgiliau Pwnc-benodol
1.	Darllen posibiliadau perfformio a awgrymir gan sgript, sgôr neu ffynhonnell 	destunol neu ddogfennol
2.	Gwireddu sgript, sgôr neu ffynhonnell destunol neu ddogfennol arall mewn 	perfformiad cyhoeddus
3.	Ymrwymo mewn perfformiad a chynhyrchiad, yn seiliedig ar gaffael a deall 	gramadeg, sgiliau, strwythurau a dulliau gweithio priodol perfformio a 	chynhyrchu 
4.	Cyfrannu i gynhyrchiad perfformiad a /neu ffilm a neu deledu, er enghraifft drwy 	gyfarwyddo, coreograffi, dramatwrgiaeth, rheolaeth llwyfan, senograffi, cynhyrchu 	goleuo a sain, golygu, hyrwyddo gweinyddu neu gyllido 
5.	Creu gwaith gwreiddiol gan wneud defnydd o sgiliau a chrefftau creu perfformiad
6.	Datblygu sgiliau corfforol a’u cymhwyso yn effeithiol i gyfathrebu â chynulleidfa
7.	Llwyddo i arbenigo yn y defnydd o gyfarpar technegol angenrheidiol i wireddu 	gofynion cynhyrchiad mewn perfformiad byw a/neu ddeunydd wedi’i recordio
8.	Ymrwymo mewn ymchwil, boed yn annibynnol, mewn grŵp neu yn berfformiad -	seiliedig
9.	Gweithio mewn grŵp i greu perfformiad

c)	Sgiliau Generic
1.	Sgiliau beirniadol, dadansoddol ac ymarferol
2.	Sgiliau creadigol a dychmygol cymwysedig
3.	Cyfathrebu mewn ystod o gyfryngau
4.	Meddwl annibynnol ac atblygol
5.	Cynnal canolbwyntiad a ffocws am gyfnodau estynedig
6.	Ymwybyddiaeth o ddulliau rhyngddisgyblaethol o astudio a’r gallu i ymrwymo 	gyda gwahanol theorïau neu fodelau o wybodaeth
7.	Datblygu syniadau a chreu dadleuon a’r gallu i’w cyflwyno mewn dulliau priodol
8.	Cyflwyno gwaith ysgrifenedig o fewn confensiynau ysgolheigaidd priodol
9.	Sgiliau cywain gwybodaeth, gan gynnwys y gallu i gasglu, didoli, syntheseiddio a 	threfnu deunydd yn annibynnol a gwerthuso yn feirniadol ei arwyddocâd
10.	Sgiliau technoleg gwybodaeth a chyfathrebu
11.	Dealltwriaeth o ddeinameg grŵp a gallu i’w ddefnyddio o fewn cyd-destun 	ymarferol
12.	Delio â phroblemau creadigol, personol a rhyngbersonol
13.	Negydu a chyrraedd at amcanion gydag eraill
14.	Rheoli llwythau gwaith personol a chyrraedd terfynau amser gosodedig

























Lefel 6

Fel arfer rhaid i holl fyfyrwyr Lefel 6 ddilyn 120 credyd ar Lefel 6. Nodir gwerth credyd pob modwl ym manylion y modwl.
   

STRWYTHUR Y RHAGLEN (darperir tabl enghreifftiol isod)

Strwythur: Myfyrwyr Llawn-amser

Semestr 1
	Cod y Modwl 
	Teitl
	Natur y modwl (pasio pob elfen, craidd, gorfodol neu ddewisol) 
	Credydau

	ADPA6000C
	PROSIECT ANNIBYNOL
	GORFODOL
	40

	[bookmark: _GoBack]CBCP6001
	CYNHYRCHIAD 1
	GORFODOL
	30

	ADPA6003C
	CYNHYRCHIAD TERFYNOL
	GORFODOL
	30

	ADPA6004C
	DIWYDIANNAU CREADIGOL
	GORFODOL
	20



Lle bo hynny’n briodol, mae’n bosibl y bydd y Brifysgol yn caniatáu i fyfyrwyr astudio modylau yn ychwanegol at y 120 credyd a astudir ar gyfer y lefel astudio e.e. modylau cyfrwng Cymraeg neu Dechnoleg Gwybodaeth. Byddai angen i fyfyrwyr drafod hyn gyda’u Rheolwr Rhaglen.

Sylwer yn achos Rhaglenni Astudio sy’n cynnig nifer fawr o opsiynau, y bydd yn anochel bod cyfyngiadau o ran yr amserlen yn golygu na fydd pob cyfuniad o opsiynau yn bosibl.  

Mae manylion y modylau yn gywir ar 1 Medi 2020, ac ni fyddant fel arfer yn newid yn ystod y flwyddyn.  Os digwydd y bydd angen gwneud newidiadau i’r manylion hyn yn ystod y flwyddyn, fe’ch hysbysir yn ysgrifenedig. Cyflwynir disgrifiadau’r modylau yn y Cyfeirlyfr Modylau sy’n mynd gyda’r ddogfen hon.

 
[bookmark: _Toc50990062]
POLISI PRESENOLDEB Y BRIFYSGOL
Mae presenoldeb yn ddangosydd pwysig o’ch ymroddiad a’ch llwyddiant yn eich astudiaethau.    Felly mae’n ofynnol i bob myfyriwr fynychu pob dosbarth a thiwtorial sydd wedi’u hamserlennu a bydd yr Athrofeydd yn cofnodi presenoldeb academaidd unigolion.  Mae’n bwysig eich bod yn:
· ymgyfarwyddo â’r polisi presenoldeb sy’n berthnasol i chi (gweler https://www.uwtsd.ac.uk/cy/swyddfaacademaidd/ffurflenni-a-pholisiau-eraill/);
· llwyr ymwybodol o’r gweithdrefnau i’w dilyn yn achos absenoldebau annisgwyl;  
· ymwybodol y cymerir camau disgyblu os ceir cyfnodau parhaus o absenoldeb heb awdurdod.
Mae hyn yn arbennig o bwysig i fyfyrwyr rhyngwladol â Fisa Haen 4 UKVI.  Os na fyddwch yn cadw at ofynion ac amodau’r Polisi Presenoldeb bydd rhaid i chi dynnu’n ôl o’ch rhaglen a bydd y Brifysgol hefyd yn hysbysu’r UKVI i dynnu eich nawdd fisa Haen 4 yn ôl.
Apelio yn erbyn tynnu myfyriwr yn ôl oherwydd presenoldeb gwael -  Darperir gwybodaeth ar sut i apelio yn erbyn tynnu myfyriwr yn ôl ar sail presenoldeb gwael ar wefan y Brifysgol (http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/).  
[bookmark: _Toc50990063]CODAU YMDDYGIAD
Mae’r Brifysgol wedi ymrwymo i ddarparu amgylchedd dysgu diogel a chynhwysol ar gyfer pob myfyriwr, lle mae gan bob myfyriwr y potensial i lwyddo hyd eithaf ei allu. 

Mae’r Brifysgol yn disgwyl i’r holl fyfyrwyr gadw at y Cod Ymddygiad Myfyrwyr (gweler https://www.uwtsd.ac.uk/cy/ymgysylltu-â-myfyrwyr/). 

Yn ogystal mae gan y Brifysgol Bolisi Addasrwydd i Astudio a Pholisi Addasrwydd i Ymarfer (gweler https://www.uwtsd.ac.uk/cy/swyddfaacademaidd/llawlyfr-ansawdd-academaidd/).
Yn ogystal, mae gan nifer o raglenni god ymddygiad proffesiynol y mae disgwyl i chi gadw ato.  Fe gewch y manylion priodol gan eich Rheolwr Rhaglen.

[bookmark: _Toc50990064]
YNGLŶN Â CHAMYMDDWYN ACADEMAIDD A LLÊN-LADRAD
Mae’r Brifysgol yn diffinio camymddwyn academaidd fel ‘unrhyw weithred, fwriadol neu fel arall, a allai sicrhau mantais nas caniateir i’r unigolyn ei hun, neu rywun arall...’. Cyflawni camymddwyn academaidd mewn asesiad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.

Mae’n bwysig iawn deall nad yw’n amddiffyniad honni bod camymddwyn academaidd wedi digwydd yn anfwriadol, yn ddamweiniol, oherwydd amgylchiadau esgusodol neu nam hirdymor (pa un ai yw’r Brifysgol wedi cydnabod yr amgylchiadau hyn neu’r nam hirdymor ai peidio).
 
Un math o gamymddwyn academaidd yw llên-ladrad. Honni, neu geisio honni, mai eich gwaith chi yw gwaith a wnaed gan rywun arall yw llên-ladrad.  Mae’n cynnwys copïo geiriau, syniadau, delweddau neu ganlyniadau ymchwil rhywun arall heb eu cydnabod, pa un a yw’r geiriau hynny ac ati wedi’u cyhoeddi ai peidio.  Llên-ladrad, er enghraifft, yw copïo gwaith myfyriwr arall, gwaith aelod o’r staff neu erthygl a gyhoeddwyd heb gydnabod yr awdur.  Mae pobl sy’n caniatáu i’w gwaith gael ei lên-ladrata hefyd yn euog.

Dylid nodi bod ailgyflwyno gwaith sydd eisoes wedi cael ei gyflwyno ar gyfer tasg asesu wahanol heb ddweud hynny (gelwir hyn yn hunan lên-ladrad) hefyd yn cael ei ystyried yn llên-ladrad a chaiff ei drin yn unol â hynny.

Llên-ladrad yw un o’r troseddau mwyaf difrifol yn y byd academaidd, a gall ei ganlyniadau fod yn ddifrifol. Mae’n tanseilio integredd ysgolheictod, ymchwil a’r broses arholi ac asesu.  Mae’r canllawiau sy’n dilyn yn egluro beth yw llên-ladrad, yn disgrifio rheoliadau’r Brifysgol ar gyfer delio ag ef, ac yn rhoi cymorth ar sut i’w osgoi.

Wrth gofrestru fel myfyriwr ym Mhrifysgol Cymru Y Drindod Dewi Sant rydych wedi caniatáu i’ch gwaith gael ei archwilio’n electronig ac yn bersonol i wirio am achosion o lên-ladrad.  Fel arfer, bydd eich gwaith yn cael ei gyflwyno’n electronig trwy Moodle.  

[bookmark: _Toc392147987]Yn achos cyflwyniadau y tu allan i lwyfan Moodle, mae’r un mor bwysig eich bod yn cyfeirnodi eich ffynonellau’n gywir.  Mewn rhai achosion bydd disgwyl i chi gyflwyno copïau caled ac electronig, y gellir eu gwirio yn erbyn cronfa ddata Gwasanaeth Canfod Llên-ladrad Addysg Uwch y DU.  Yn achos cyflwyniadau mewn llawysgrifen, portffolios a llyfrau proses, holwch eich tiwtor modwl os ydych yn amau eich bod wedi torri’r rheoliadau.  Maen nhw yma i’ch helpu; gwnewch yn siŵr eich bod yn cymryd mantais o’u harbenigedd.
[bookmark: _Toc50990065]Llên-ladrad: Rheoliadau, Gweithdrefnau a Chosbau  
Ceir manylion llawn am weithdrefnau a chosbau'r Brifysgol ar gyfer delio ag achosion o lên-ladrad ym Mhennod 13 y Llawlyfr Ansawdd Academaidd, a’r Polisi Camymddwyn Academaidd cysylltiedig sydd i’w weld ar wefan y Brifysgol neu sydd ar gael o Swyddfeydd yr Athrofeydd. 
https://www.uwtsd.ac.uk/cy/swyddfaacademaidd/llawlyfr-ansawdd-academaidd/ 
[bookmark: _Toc50990066]Osgoi llên-ladrad
Mae gwaith cwrs, traethodau hir neu waith creadigol i fod yn waith gwreiddiol gennych chi.  Wrth gwrs, byddwch yn defnyddio gwaith pobl eraill.  Nid yn unig y mae hyn yn anochel, mae i’w ddisgwyl.  

Mae pob ysgolheictod yn adeiladu ar waith pobl eraill. Y peth pwysig i’w gofio yw cydnabod eich ffynonellau bob amser. Mae’r Brifysgol yn cydnabod pedair arddull cyfeirnodi: APA, Harvard, IEEE a MHRA ac yn darparu llawlyfr ar gyfer pob un o’r arddulliau hyn. Ar gyfer eich rhaglen astudio chi dylech ddefnyddio HARVARD Gellir dod o hyd i’r llawlyfrau ar-lein: https://uwtsd.ac.uk/cy/llyfrgell/hanfodion-myfyrwyr/llawlyfrau-cyfeirnodi/ neu mae copïau printiedig ar gael o’r Llyfrgell ac Adnoddau Dysgu. Cynhelir sesiwn ar Hanfodion Cyfeirnodi ar ddechrau’r tymor cyntaf yn eich blwyddyn gyntaf ond fel arweiniad bras dilynwch y canllawiau canlynol:

· Rhaid i unrhyw beth sy’n cael ei gopïo neu’i ddyfynnu o ffynhonnell arall, gan gynnwys ffynonellau electronig megis y rhyngrwyd, fod mewn dyfynodau ac wedi’i briodoli i’r awdur gwreiddiol.  Gallwch wneud hyn yng nghorff y testun neu ar ffurf troednodyn, gan ddibynnu ar yr arddull Cyfeirnodi y gofynnir i chi ei defnyddio.  

· Mae aralleirio neu grynhoi gwaith pobl eraill yn golygu rhoi eu syniadau hwy yn eich geiriau chi.   Mae hyn yn iawn, ond unwaith eto, rhaid i chi gydnabod eich ffynhonnell.  

· Mewn achosion lle’r ydych yn ddyledus i un neu ddwy brif ffynhonnell am eich syniadau, gall hyn fod ychydig yn fwy anodd.  Os daw’r syniadau neu’r modd y’u cyflwynir o un neu ddwy ffynhonnell, gwnewch hyn yn glir.  Dylech ei gwneud yn glir hefyd os ydynt yn deillio o ddarlithoedd.  Mae’n bwysig peidio â honni bod y gwaith yn wreiddiol os nad yw hynny’n wir, a dylech nodi’n gyffredinol o ble y daw’r wybodaeth.

· Wrth reswm, ni ddisgwylir dyfyniadau llawn mewn arholiadau amseredig nas gwelir o flaen llaw ond dylech nodi eich dyled yn gyffredinol a phriodoli unrhyw ddyfyniadau yr ydych wedi llwyddo i’w cofio.

[bookmark: cysill]Y rheol aur yw: ‘os nad ydych yn siŵr, nodwch y cyfeiriadau’ a bydd eich Llawlyfr Cyfeirnodi yn rhoi arweiniad penodol i chi ar sut i wneud hyn yn gywir.  I gael cymorth cysylltwch â’ch tiwtor neu’r Llyfrgellydd Cyswllt Academaidd. Ni chosbir unrhyw un am ofyn cyngor ac arweiniad, ond mae cosbau llym am lên-ladrad. Gallai methu â chyfeirnodi olygu yr ystyrir bod eich gwaith wedi’i lên-ladrata.
[bookmark: _Toc50990067]Mathau eraill o Gamymdwyn Academaidd
Ceir mathau eraill o gamymddwyn academaidd, gan gynnwys y canlynol, ond heb fod yn gyfyngedig i’r rhain: creu gwaith mewn grŵp pan mai tasg unigol ydyw (gelwir hyn yn gyd-dwyllo), ffugio data neu wneud honiadau ffug eich bod wedi gwneud ymchwil, defnyddio gwasanaeth banc traethodau, bod â ffynhonnell wybodaeth heb hawl mewn arholiad, cyfathrebu gwaharddedig yn ystod arholiad. Mae’r un rheoliadau, gweithdrefnau a chosbau yn berthnasol i bob math o gamymddwyn academaidd. 
[bookmark: _Toc50990068]Y LLYFRGELL AC ADNODDAU DYSGU 
Mae’r Llyfrgell ac Adnoddau Dysgu (LlAD) yn cefnogi gweithgareddau dysgu, addysgu ac ymchwil staff a myfyrwyr ar draws y Brifysgol gyda llyfrgelloedd yng Nghaerfyrddin, Llambed, Llundain ac Abertawe ac mae’n cynnwys adnoddau ar-lein, mannau dysgu cymdeithasol, casgliadau arbennig ac archifau.   

Mae’r llyfrgell yn blaenoriaethu prynu e-lyfrau yn hytrach na llyfrau argraffedig pryd bynnag y bo’n bosibl ac adolygir y cyfnodau benthyg yn rheolaidd gan y llyfrgell er mwyn sicrhau eu bod yn briodol ac yn rhoi mynediad teg i adnoddau.   Disgwylir i holl eitemau rhestr ddarllen Hanfodol, o leiaf, fod ar gael yn y llyfrgell. Mae’r LlAD yn dilyn polisi Dirwyon Tecach sy’n golygu bod myfyrwyr yn cael eu dirwyo ar eitemau dim ond os oes galw mawr amdanynt neu os oes defnyddiwr llyfrgell arall wedi gwneud cais amdanynt. 
Mae’r LlAD yn darparu gwasanaeth Angen Rhagor? gyda’r nod o ddarparu siop un stop ar gyfer pob angen am adnoddau dysgu, er enghraifft, os oes angen llyfr, cylchgrawn neu draethawd ymchwil nad yw yn stoc y llyfrgell, gellir ei brynu neu ei fenthyg gan lyfrgell arall.   Gellir dod o hyd i wybodaeth bellach yma: https://uwtsd.ac.uk/cy/llyfrgell/angen-rhagor/ .
Mannau Dysgu
Mae chwe llyfrgell ar draws campysau Caerfyrddin, Llambed, Llundain ac Abertawe. Yn ogystal â’r casgliadau, mae’r llyfrgell yn darparu amrywiaeth o fannau dysgu modern a hyblyg, gan adlewyrchu gwahanol arddulliau gweithio e.e. mannau astudio i grwpiau a mannau tawel, yn ogystal â chyfleusterau TG, rhwydwaith diwifr, cyfleusterau llungopïo ac argraffu a gwasanaeth cwsmeriaid gwych.
Llyfrgell Ar-lein 
Mae’r LlAD yn cynnig ystod eang o adnoddau argraffedig ac electronig, yn cynnwys casgliad helaeth o e-gylchgronau ac e-lyfrau ar-lein sydd ar gael bob awr o’r dydd a’r nos, gan ddarparu mynediad i  gyfnodolion ysgolheigaidd, papurau newydd, adroddiadau cwmnïau a deunydd cyfeiriol.  Mae’r catalog llyfrgell yn chwilio’r holl ystod o ddeunyddiau llyfrgell argraffedig ac ar-lein ac mae’n rhoi mynediad i’ch cyfrif llyfrgell o unrhyw le.   
Sgiliau Gwybodaeth 
Bydd yr holl fyfyrwyr yn cael taith o gwmpas y Llyfrgell, sesiwn Sgiliau Sylfaenol a sesiwn Hanfodion Cyfeirnodi yn eu hwythnosau cyntaf yn y Brifysgol.   Bydd Llyfrgellwyr Cyswllt Academaidd yn helpu myfyrwyr i ddatblygu’r sgiliau angenrheidiol i ddod o hyd i ffynonellau gwybodaeth yn eu meysydd pwnc ac i ddefnyddio a gwerthuso’r ffynonellau hynny.   Cynigir sesiynau niferus trwy gydol y flwyddyn i helpu myfyrwyr i ddatblygu eu Sgiliau Gwybodaeth ymhellach i hybu eu llwyddiant academaidd a’u cyflogadwyedd. Mae’r rhain yn cynnwys sesiynau ar adnabod newyddion ffug, defnyddio ystadegau, ymwybyddiaeth fasnachol, rheoli’r wybodaeth amdanynt sydd ar gael ar-lein a chael mynediad i ffynonellau gwybodaeth mewn fformatau hygyrch.   Mae’r LlAD yn gweithredu polisi drws agored sy’n galluogi myfyrwyr i ofyn am help a chyngor ar yr adnoddau gwybodaeth sydd ar gael ar hyd y flwyddyn academaidd.  Mae Llyfrgellwyr Cyswllt Academaidd hefyd yn cael eu croesawu mewn Pwyllgorau Staff / Myfyrwyr, ac maent yn mynd i gyfarfodydd perthnasol eraill yr Athrofeydd drwy wahoddiad, yn cynnwys Byrddau Athrofeydd. I gael gwybodaeth bellach am y ddarpariaeth Sgiliau Gwybodaeth ewch i:  https://www.uwtsd.ac.uk/cy/llyfrgell/infoskills/ 
Casgliadau Arbennig ac Archifau
Mae’r Llyfrgell yn gartref hefyd i Gasgliadau Arbennig y Drindod Dewi Sant, gan gynnwys llyfrau printiedig, llawysgrifau ac archifau hynaf y brifysgol. Ceir yn y Casgliadau Arbennig dros 35,000 o weithiau printiedig, 8 llawysgrif ganoloesol, tua 100 o lawysgrifau ôl-ganoloesol a 69 incwnabwla.  Mae deunydd o’r Archifau’n cynnwys archif sefydliadol Coleg Dewi Sant, sef Prifysgol Cymru, Llambed yn ddiweddarach, a Choleg y Drindod, Caerfyrddin, ill dau’n aelodau cyfansoddol Prifysgol Cymru y Drindod Dewi Sant. Anogir myfyrwyr i ddefnyddio’r adnoddau gwych hyn yn rhan o’u hastudiaethau, beth bynnag yw eu pwnc. Yn aml trefnir ymweliadau a gweithdai yn y llyfrgell ar gampws Llambed o fewn yr ystafelloedd darllen a adeiladwyd yn bwrpasol, a cheir rhaglen reolaidd o arddangosfeydd ar draws y campysau ac ar-lein.

Ar gyfer datblygiadau diweddar yn y gwasanaeth, diweddariadau a gwybodaeth cysylltu, ewch i wefan Llyfrgell y Brifysgol yn http://www.uwtsd.ac.uk/cy/llyfrgell/.  Dilynwch y Llyfrgell ac Adnoddau Dysgu hefyd ar Facebook, Instagram neu Twitter i gael y newyddion diweddaraf, datblygiadau o ran y gwasanaeth a gwybodaeth am wasanaethau ac adnoddau newydd: @UWTSDLib.

[bookmark: _Toc421703335][bookmark: _Toc50990069]GWASANAETHAU MYFYRWYR
Gwasanaeth cymorth proffesiynol sy’n darparu gwybodaeth, cyngor a chyfarwyddyd o ansawdd uchel ynghyd â chymorth ymarferol ac emosiynol er mwyn galluogi'r holl fyfyrwyr i gyrraedd eu potensial llawn. Mae’r cymorth sydd ar gael yn cynnwys y Gwasanaeth Gyrfaoedd, Cymorth Ariannol, Cymorth Dysgu, y Gwasanaeth Cwnsela a chymorth i fyfyrwyr o gefndir gofal.  I gael rhagor o fanylion gweler http://www.uwtsd.ac.uk/cy/gwasanaethau-myfyrwyr/. 
[bookmark: _Toc50990070]SGILIAU ASTUDIO 
Bydd pob myfyriwr yn gallu manteisio ar gymorth sgiliau astudio i'w cynorthwyo yn eu hastudiaethau. Mae manylion y ddarpariaeth ar gael o swyddfeydd Gwasanaethau Myfyrwyr ar bob campws ac ar http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/  

Mae’r testunau posibl yn cynnwys:
Datblygu strategaethau astudio effeithiol
Cynllunio ac ysgrifennu aseiniadau
Paratoi cyflwyniadau
Cynllunio ar gyfer seminarau
Paratoi ar gyfer arholiadau

Mae sesiynau galw heibio ac apwyntiadau 1:1 yn ymwneud â sgiliau astudio ar gael ar gampysau Caerfyrddin, Llambed ac Abertawe yn ystod y tymor – nid oes angen apwyntiad. Mae modd hefyd i fyfyrwyr dysgu o bell fanteisio ar y gwasanaeth Sgiliau Astudio o Bell trwy ddefnyddio e-bost, ffôn neu Skype. Gweler tudalennau gwe Gwasanaethau Myfyrwyr yn ymwneud â sgiliau astudio am ragor o fanylion:
http://www.uwtsd.ac.uk/cy/gwasanaethau-myfyrwyr/cymorth-sgiliau-astudio/

[bookmark: _Toc50990071]CWYNION 
Mae gennych hawl i wneud cwyn am unrhyw bryder penodol yn ymwneud â darpariaeth eich Rhaglen Astudio neu wasanaeth academaidd perthynol. Ceir manylion llawn y broses gwynion yn y ‘Polisi Cwynion Myfyrwyr a gysylltir â  Phennod 13 y Llawlyfr Ansawdd Academaidd ac mewn dogfennaeth ategol a gyhoeddir yn adran y Swyddfa Academaidd ar wefan y Brifysgol:
http://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/
1
16

image1.jpeg
Prifysgol Cymru
% Y Drindod Dewi Sant

d University of Wales
Trinity Saint David

%




